杏仁核仲主宰咗動機強度（motivational salience）－動機強度係指一個個體嘅行為有幾趨近一件物體或者事件，包括咗擺幾多注意力落去件物體事件嗰度呀噉，大致上反映「隻動物有幾重視嗰件物體事件」，而杏仁核引起嘅情緒變化會強烈噉影響隻動物對一件物體事件嘅動機強度，例如一件犒賞引起嘅情緒反應愈勁，隻動物就愈會想要件犒賞，就愈會（例如）集中注意力落去件犒賞身上。